CELEX: 62012TA0234
Language: el
Date: 2015-09-08 00:00:00
Title: Υπόθεση T-234/12: Απόφαση του Γενικού Δικαστηρίου της 8ης Σεπτεμβρίου 2015 — Amitié κατά Επιτροπής (Ρήτρα διαιτησίας — Επιχορήγηση — Χρηματοδοτική συνδρομή — Αναστολή πληρωμών — Αίτημα επιστροφής των δαπανών που δηλώθηκαν — Αποζημίωση — Τόκοι υπερημερίας — Χρεωστικό σημείωμα — Ενδοσυμβατική ευθύνη — Ανταγωγή)

19.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/13
            
         Απόφαση του Γενικού Δικαστηρίου της 8ης Σεπτεμβρίου 2015 — Amitié κατά Επιτροπής
   (Υπόθεση T-234/12) (1)
   
   ((Ρήτρα διαιτησίας - Επιχορήγηση - Χρηματοδοτική συνδρομή - Αναστολή πληρωμών - Αίτημα επιστροφής των δαπανών που δηλώθηκαν - Αποζημίωση - Τόκοι υπερημερίας - Χρεωστικό σημείωμα - Ενδοσυμβατική ευθύνη - Ανταγωγή))
   (2015/C 346/15)
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Amitié Srl (Μπολώνια, Ιταλία) (εκπρόσωποι: D. Boagert, M. Picat και C. Siciliano, δικηγόροι)
   
      Εναγομένη: Ευρωπαϊκή Επιτροπή (εκπρόσωποι: F. Moro και S. Delaude, επικουρούμενοι αρχικώς από τους R. Van der Hout και A. Krämer και στη συνέχεια από τον R. Van der Hout και την A. Köhler, δικηγόρους)
   
      Αντικείμενο
   
   Αγωγή, δυνάμει του άρθρου 272 ΣΛΕΕ και του άρθρου 340, πρώτο εδάφιο, ΣΛΕΕ, με αίτημα, πρώτον, να αναγνωριστεί, κατ’ αρχάς, ότι τα ποσά που εισέπραξε η ενάγουσα κατ’ εφαρμογήν της συμβάσεως επιχορηγήσεως και των δύο συμβάσεων χρηματοδοτικής συνδρομής που συνήψε με την Κοινότητα, εκπροσωπούμενη από την Επιτροπή, καθώς και τα ποσά της χρηματικής κυρώσεως και των τόκων υπερημερίας, τα οποία η Επιτροπή ζητεί από την ενάγουσα να επιστρέψει ή να καταβάλει, βάσει των τελικών πορισμάτων οικονομικού ελέγχου, δεν οφείλονται στο σύνολό τους ή, τουλάχιστον, εν μέρει, στη συνέχεια, ότι το δικαίωμα της Επιτροπής να συνάγει γενικότερα συμπεράσματα από τα τελικά πορίσματα του ελέγχου για άλλη σύμβαση επιχορηγήσεως έχει παραγραφεί και, τέλος, ότι στοιχειοθετείται ευθύνη της Ένωσης εκ συμβάσεως επειδή η Επιτροπή ανέστειλε, λαμβάνοντας υπόψη τα προκαταρκτικά πορίσματα του οικονομικού ελέγχου, την καταβολή των οφειλόμενων στην ενάγουσα ποσών σύμφωνα με τις λοιπές δύο συμβάσεις επιχορηγήσεως και, δεύτερον, να υποχρεωθεί η Επιτροπή να καταβάλει στην ενάγουσα, αφενός, τα υπολειπόμενα καταβλητέα ποσά βάσει των συμβάσεων επιχορηγήσεως των οποίων η εκτέλεση ανεστάλη και βάσει άλλης συμβάσεως χρηματοδοτικής συνδρομής, καθώς και τόκους υπερημερίας και, αφετέρου, αποζημίωση για τη ζημία που υπέστη η ενάγουσα λόγω της καταχρηστικής ασκήσεως εκ μέρους της Επιτροπής των δικαιωμάτων της από τις συμβάσεις χρηματοδοτικής συνδρομής ή επιχορηγήσεως που ελέγχθηκαν και των οποίων η εκτέλεση ανεστάλη κατόπιν του ως άνω οικονομικού ελέγχου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργεί τη δίκη ως προς το αίτημα της Amitié Srl να ληφθεί υπόψη ότι η Ευρωπαϊκή Επιτροπή αποφάσισε να μην αμφισβητήσει το οφειλόμενο υπόλοιπο των καταβλητέων στην εν λόγω εταιρία ποσών βάσει των συμβάσεων επιχορηγήσεως με στοιχεία ECP-2007-DILI-517005, για τη δράση Athena (Access to cultural heritage networks across Europe), και ECP-2008-DILI-538025, για τη δράση Judaica Europeana (Jewish urban digital European integrated cultural archive).
            
         
               2)
            
            
               Απορρίπτει την αγωγή κατά τα λοιπά.
            
         
               3)
            
            
               Υποχρεώνει την Amitié να καταβάλει στην Επιτροπή, πρώτον, ποσό 50 458,23 ευρώ, πλέον τόκων υπερημερίας υπολογιζόμενων με ετήσιο επιτόκιο 4,5 % από την 6η Απριλίου 2012 και έως την πλήρη εξόφληση του ποσού αυτού, δεύτερον, ποσό 261 947,36 ευρώ, πλέον τόκων υπερημερίας υπολογιζόμενων με ετήσιο επιτόκιο 4,25 % από την 28η Δεκεμβρίου 2012 και έως την πλήρη εξόφληση του ποσού αυτού, τρίτον, ποσό 358 712,35 ευρώ, πλέον τόκων υπερημερίας υπολογιζόμενων με ετήσιο επιτόκιο 4,5 % από την 8η Μαΐου 2012 και έως την πλήρη εξόφληση του ποσού αυτού, και, τέταρτον, ποσό 5 045,82 ευρώ, πλέον τόκων υπερημερίας υπολογιζόμενων με ετήσιο επιτόκιο 4,5 % από την 23η Ιουνίου 2012 και έως την πλήρη εξόφληση του ποσού αυτού.
            
         
               4)
            
            
               Η Amitié φέρει, πέραν των δικαστικών της εξόδων, τα τέσσερα πέμπτα των δικαστικών εξόδων της Επιτροπής.
            
         
               5)
            
            
               Η Επιτροπή φέρει το ένα πέμπτο των δικαστικών εξόδων της.
            
         
      (1)  EE C 243 της 11.8.2012.